#### Αρχές 8ου αι. π.Χ.

## Ιδρύονται οι πόλεις-κράτη: ο ελλαδικός χώρος μοιάζει με ένα μωσαϊκό, κάθε πόλη είναι ένα κράτος με τους δικούς της άρχοντες και νόμους.

#### Μέσα 8ου αι. π.Χ. -τέλος 6ου αι. π.Χ.

## Οι πόλεις-κράτη αναπτύσσονται και ο πληθυσμός μεγαλώνει. Πολλές φορές η γη δεν επαρκεί ενώ προκύπτουν και διαφορές μεταξύ των κατοίκων. Κάποιοι πολίτες αναζητούν νέους τόπους κατοικίας για να βελτιώσουν τις συνθήκες της ζωής τους. Ταξιδεύουν οργανωμένα και χτίζουν αποικίες σε όλη τη Μεσόγειο και στον Εύξεινο πόντο. Το εμπόριο ακμάζει. Αρκετοί είναι αυτοί που πλουτίζουν και διεκδικούν μερίδιο στην εξουσία. Το πολίτευμα εξελίσσεται.

#### 564 π.Χ.

## Ο Σόλωνας γράφει τους νόμους του και φέρνει αλλαγές στην κοινωνία της Αθήνας.

#### 561-527 π.Χ.

## Οι ευγενείς της Αθήνας διαμαρτύρονται για τους νόμους του Σόλωνα. Ο Πεισίστρατος εκμεταλλεύεται την κατάσταση και γίνεται τύραννος της Αθήνας.

#### 508 π.Χ.

## Με το τέλος της τυραννίας, ο Κλεισθένης προχωρά σε σημαντικές μεταρρυθμίσεις για τον εκδημοκρατισμό του πολιτεύματος της Αθήνας.

#### Έως τον 5ο αι. π.Χ.

## Οι Σπαρτιάτες κυριαρχούν σε Λακωνία και Μεσσηνία και η Σπάρτη γίνεται μια ισχυρή πόλη-κράτος. Το πολίτευμα της Σπάρτης είναι ολιγαρχικό.